5. pielikums

Nolikumam “Par granta projektu konkursa “Ukrainas sociālās infrastruktūras objektu atjaunošana Černihivas apgabalā”

**Projekta iesniedzēja apliecinājuma paraugs**

Es, projekta iesniedzējs, <*projekta iesniedzēja organizācijas nosaukums*> <*paraksta tiesīgās vai pilnvarotās personas amats*> <*vārds uzvārds*>, ar parakstu apliecinu, ka projekta iesniedzējs:

1. ir iepazinies ar konkursa nolikumu un tā pielikumiem un piekrīt visiem tajā minētajiem nosacījumiem, tie ir skaidri un saprotami, iebildumu un pretenziju pret tiem nav, un projekta īstenošanas gaitā apņemas tos ievērot;
2. apliecina iesniegto dokumentu īstumu un projekta iesniegumā sniegtās informācijas pareizību un precizitāti un uzņemas par to atbildību;
3. apliecina, ka ir iepazinies ar Centrālās finanšu un līgumu aģentūras fizisko personu datu apstrādes noteikumiem un piekrīt savu fizisko personu datu apstrādei konkursa īstenošanas ietvaros atbilstoši nolikuma nosacījumiem;
4. nodrošina, ka pieteikumā norādīto trešo personu personas dati tiek apstrādāti tiesiski un attiecīgās informācijas iekļaušana pieteikumā ir saskaņota, kā arī, nodrošina šo trešo personu iepazīstināšanu ar Centrālās finanšu un līgumu aģentūras nolikumā un privātuma politikā iekļauto informāciju par personas datu apstrādi. Jebkurā gadījumā, uzņemas pilnu atbildību, tiktāl, ciktāl pretenzija izriet no iesniedzēja darbības vai bezdarbības no šīm trešajām personām par personas datu apstrādes aspektiem, kuru personas dati tiek iesniegti
5. apzinās, ka uzņemas atbildību par projekta īstenošanu un vadību, kā arī par projekta rezultātiem;
6. ir informējis projektā iesaistīto personālu un sadarbības partneri par konkursa prasībām un ir vienojies ar personālu un sadarbības partneri par lomu un darbu sadalījumu projekta īstenošanā;
7. ir pārliecinājies, ka projektā iesaistītais personāls un sadarbības partneri būs pieejami projekta īstenošanas laikā un tie apņemas pildīt projekta iesniegumā minētos pienākumus, ja tiks pieņemts lēmums slēgt granta līgumu ar projekta iesniedzēju;
8. apliecina, ka projekta iesniedzējs nav pasludināts par maksātnespējīgu, neatrodas tiesiskās aizsardzības vai likvidācijas procesā, tā saimnieciskā darbība nav apturēta vai pārtraukta, nav uzsākta tiesvedība par tā darbības izbeigšanu, maksātnespēju vai bankrotu (neattiecas uz valsts, pašvaldību iestādēm un citām publisko tiesību juridiskajām personām), nav piemērota sanācija vai mierizlīgums un tam nav nodokļu un valsts sociālās apdrošināšanas obligāto iemaksu parādi, kas kopsummā pārsniedz 150 EUR;
9. nav piesaistījis projekta īstenošanā tādas fiziskās personas, kuras ir sodītas, vai juridiskas personas, kam ir piemērots piespiedu ietekmēšanas līdzeklis, par jebkuru no šādiem noziedzīgiem nodarījumiem: kukuļņemšana, kukuļdošana, kukuļa piesavināšanās, starpniecība kukuļošanā, neatļauta piedalīšanās mantiskos darījumos, neatļauta labuma pieņemšana, komerciāla uzpirkšana, prettiesiska labuma pieprasīšana, pieņemšana vai došana vai tirgošanās ar ietekmi;
10. nav piesaistījis projektā tādas fiziskas vai juridiskas personas, pret kurām ir piemērotas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē projekta izpildi;
11. iesniedzēja organizācijai nepastāv saiknes ar jurisdikcijām, kas nodokļu nolūkos nesadarbojas, atbilstoši Eiropas Komisijas 2020. gada 14. jūlija ieteikumam (ES) 2020/1039 par valsts finansiālā atbalsta piešķiršanu uzņēmumiem Savienībā atkarībā no tā, vai nepastāv saiknes ar jurisdikcijām, kas nesadarbojas;
12. apņemas nodrošināt projekta publicitātes prasību ievērošanu ar projekta īstenošanu saistītajās aktivitātēs un informatīvajos materiālos;
13. apņemas saglabāt visu ar projekta īstenošanu saistīto dokumentāciju saskaņā ar normatīvajos aktos noteiktajām prasībām un termiņiem;
14. apliecina, ka nav iesniedzis vienu un to pašu projekta iesniegumu finansēšanai no dažādiem finanšu avotiem un nepretendē saņemt dubultu finansējumu vienu un to pašu aktivitāšu īstenošanai un projektā nepiedalās personas, kas pretendē saņemt dubultu finansējumu par vienu un to pašu aktivitāti.

(*Ja projekta iesniedzējs ir gatavs daļēji segt izmaksas (finansiālā vai praktiskā ieguldījuma veidā, t.i., veikt paredzētās aktivitātes, nesaņemot par to atlīdzību)*) Projekta iesniedzējs apņemas segt projekta izmaksas (finansiālā vai praktiskā ieguldījuma veidā, ķermeniskas vai bezķermeniskas lietas veidā (natūrā) \_\_\_ EUR apmērā, kuras projekta iesniedzējs ir norādījis projekta budžeta tāmē.

Apzinos, ka gadījumā, ja tiks konstatēts, ka esmu apzināti vai nolaidības dēļ sniedzis (‑usi) nepatiesas ziņas, projekta iesniedzējam tiks liegta iespēja saņemt atbalstu un Centrālā finanšu un līgumu aģentūra varēs vērsties tiesībaizsardzības institūcijās.

|  |  |
| --- | --- |
| Vārds, uzvārds |  |
| Amats |  |
| Paraksts |  |
| Datums un vieta |  |